R52 miljoen se hero?ene ontdek – praag.co.za
Kaptein Trevor Memela sê die polisie was besig met roetineondersoeke op voertuie wat vanaf Mosambiek in Suid-Afrika reis. Teen ongeveer 7:30nm het hulle 'n vreemde vrag opgemerk op 'n vragmotor wat hulle besig was om deur te kyk.
By nadere ondersoek het die polisie 'n vals kompartement wat in die vragmotor ingebou is, ontdek. Die kompartement was gelaai met sewe sakke poeier. 'n Polisiehond het dadelik die poeier geëien as 'n dwelm.
Die twee mans, een ouerig en die ander jonk, is gearresteer. Die poeier sal na 'n forensiese laboratorium gestuur word om vas te stel of dit heroïene is. Die twee sal Woensdag voor 'n hof in Komatipoort verskyn.
Memela het gesê ouer mans word dikwels as dwelmmuile gebruik omdat hulle nie soveel aandag trek nie.